முன்னாள் பிரதமர் `பாரத ரத்னா’ வாஜ்பாய் இன்று மாலை 5.05 மணிக்கு உயிரிழந்தார். கடந்த சில மாதங்களாகச் சிறுநீரகத் தொற்றுக்காக டெல்லி எய்ம்ஸ் மருத்துவமனையில் சிகிச்சைப் பெற்றுவந்த அவரின் உடல்நிலை நேற்று முதல் கவலைக்கிடமாக இருந்தது. இதையடுத்து அவருக்கு மருத்துவ உபகரணங்களுடன் சிகிச்சை அளிக்கப்பட்டுவந்தது. பிரதமர் மோடி உள்ளிட்ட தலைவர்கள் நேரில் சென்று நலம்விசாரித்து வந்தனர். ஆனால், சிகிச்சைப் பலனளிக்காததால் அவர் இன்று மாலை உயிரிழந்தார். அவரது மறைவுக்கு அரசியல் கட்சித் தலைவர்கள் உட்பட பல்வேறு பிரபலங்கள் இரங்கல் தெரிவித்து வருகின்றனர். அந்தவகையில் வாஜ்பாயின் உற்ற நண்பரும் பா.ஜ.க மூத்த தலைவருமான எல்.கே.அத்வானி இரங்கல் தெரிவித்துள்ளார்.